തിങ്കളാഴ്ച നിശ്ചയം സിനിമാപ്രവര്ത്തകര്ക്ക് സ്വീകരണം നല്കി കാഞ്ഞങ്ങാട്: സംസ്ഥാന പുരസ്കാരങ്ങള് നേടിയ സെന്ന ഹെഗ്ഡെയ്ക്കും സഹപ്രവര്ത്തകര്ക്കും കവ്വായി ഇഎംഎസ് സാംസ്കാരിക വേദിയുടെ ആഭിമുഖ്യത്തില് സ്വീകരണം നല്കി. ക്ലബ് ഹാളില് നടന്ന ചടങ്ങ് ഇ. ചന്ദ്രശേഖരന് എംഎല്എ ഉദ്ഘാടനം ചെയ്തു. സിനിമയില് അഭിനയിച്ച സുനില് സൂര്യ, അനഘ നാരായണന്, അര്പ്പിത്, അഖിലേഷ് തോയമ്മല്, ബിബിന് കവ്വായി, ഉണ്ണി, എ.ബി. ഗണേഷ് എന്നിവരെയും ചടങ്ങില് ആദരിച്ചു. ക്ലബ് പ്രസിഡന്റ് പി. വേണുഗോപാല് അധ്യക്ഷത വഹിച്ചു. കാഞ്ഞങ്ങാട് നഗരസഭ വികസന സ്ഥിരം സമിതി അധ്യക്ഷ സി. ജാനകിക്കുട്ടി, മുന് കൗണ്സിലര് ലത, അനീഷ് കടത്തനാടന്, മുത്തലിബ് കൂളിയങ്കാല്, എന്. ഗംഗാധരന്, ബിബി ജോസ് എന്നിവര് പ്രസംഗിച്ചു.